
NARVA LINNAVALITSUSE
LINNAVARA- JA MAJANDUSAMET

ÕIEND

lepinguliste kohustuste täitmise tähtaja pikendamise kohta


17.10.2005.a

(Daumani 20, Narvas)

Narva Linnavalitsus võttis 28.08.2002.a vastu korralduse nr 841-k Narvas Daumani tn 20 asuva poolelioleva elamu müügiks nõusoleku andmise kohta. Nimetatud korraldusega andis Narva Linnavalitsus ASle Narva Kinnisvarabüroo nõusoleku müüa temale kuuluv vara - pooleliolev elamu asukohaga Daumani tn 20, Narvas, Garaažiühistule ZARJA GARAAŽID järgmistel tingimustel:
· Garaažiühistu Zarja Garaažid võtab endale kohustuse eelnimetatud pooleliolev elamu lõpuni ehitada ja ekspluatatsiooni anda või lammutada ning heakorrastada hoone teenindamiseks eraldatud maa kuni 31.12.2003.a ning nimetatud tingimuse mittetäitmise korral maksta trahvi 50 000 krooni ulatuses.

Nimetatud korralduse alusel allkirjastasid AS Narva Kinnisvarabüroo ja Garaažiühistu “Zarja Garaažid” 30.12.2002.a notariaalse ostu-müügilepingu, millesse võeti eelnimetatud tingimused.

Garaažiühistu “Zarja Garaažid” pöördus 23.03.2004.a linna poole taotlusega 30.12.2003.a ostu-müügilepingu (notariaalregistri nr 13249) punktis 4 ettenähtud kohustuste täitmise tähtaja pikendamiseks kuni 30.06.2005.a, tuues põhjenduseks, et tema poolt algatatud detailplaneeringu aadressil Daumani 20, Narvas, kooskõlastamisel tekkis palju vaieldavaid küsimusi ning see kehtestati ainult kuni 19.06.2003.a. Seoses sellega tekkisid Garaažiühistul Zarja garaažid raskused lepinguga võetud kohustuste täitmisel.

Narva Linnavalitsuse poolt võeti 28.04.2004.a vastu korraldus nr 384-k “Lepinguliste kohustuste täitmise tähtaja pikendamine”:

Anda Garaažiühistule ZARJA GARAAŽID (registrikood 80015694) nõusolek aktsiaseltsi Narva Kinnisvarabüroo ja Garaažiühistu Zarja Garaažid vahel 30.12.2002.a sõlmitud ostu-müügilepingu (notariaalregistri nr 13249) punktis 4 ettenähtud kohustuse Narvas Daumani tn 20 asuva poolelioleva elamu lõpuni ehitamise ja ekspluatatsiooni andmise või nimetatud elamu mahakandmise ning hoone teenindamiseks eraldatud maatüki heakorrastuse osas pikendamiseks 30. juunilt 2003.a 30. juunini 2005.a. 

Lepingu sõlmimisest kuni käesoleva ajani teostas Garaažiühistu “Zarja garaažid» järgmised tööd:

· pärast detailplaneeringu kehtestamist teostati täielikult projekteerimistööd;
· demonteeriti poolelioleva hoone neli korrust ja alustati rekonstrueerimist;
· valmisid garaažibokside ehituse esimene ja teine järgud;
· valmimas on ehituse kolmas järk.
Seoses ehitusmaterjalide kallinemisega ning ebapiisava rahastamise tõttu ei pidanud GÜ “Zarja garaažid” lepingus sätestatud tähtaegadest kinni ning esitas 03.10.05 taas taotluse kohustuste täitmise  tähtaegade pikendamiseks 30.juunilt 2005 kuni  30.septembrini 2006.
Küsimust arutati Narva Linnavalitsuse linnavarakomisjoni 05.10.2005 istungil (protokoll nr 14) ja võeti vastu otsus:

1. Anda Garaažiühistule ZARJA GARAAŽID (registrikood 80015694) nõusolek aktsiaseltsi Narva Kinnisvarabüroo ja Garaažiühistu Zarja Garaažid vahel 30.12.2002.a sõlmitud ostu-müügilepingu (notariaalregistri nr 13249) punktis 4 ettenähtud kohustuse pikendamiseks Narvas Daumani tn 20 asuva poolelioleva elamu lõpuni ehitamise ja ekspluatatsiooni andmise või nimetatud elamu mahakandmise ning hoone teenindamiseks eraldatud maatüki heakorrastuse osas      tähtajalt 30. juuni 2005.a, mis kehtestati Narva Linnavalitsuse 28.04.2004 korraldusega nr 384-k, tähtajani 31.detsember 2005.a. 

2. Mitte rakendada GÜ “Zarja garaažid” suhtes lepingus ettenähtud trahvisanktsioone.

3. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks.

